**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/5321-66/2020.

**16/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

**a Városi Piac bezárásáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva –** *a Városi Piac bezárásáról* **-** az alábbi határozatot hozom:

1. **Elrendelem a Tiszavasvári Városi Piac teljes körű zárva tartását határozatlan időre, de legfeljebb** *a veszélyhelyzet kihirdetéséről szóló 40/2020. (III.11.) Korm. rendelet* **által elrendelt veszélyhelyzet időtartamára.**
2. **Felhívom a piac üzemeltetését végző Tiva-Szolg Kft. ügyvezetőjét, ahogy az 1. pontban foglaltak betartása érdekében a szükséges intézkedéseket tegye meg.**

**INDOKOLÁS**

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

A **csoportosulás elkerülésével a megbetegedés kockázata és a járvány további terjedése mérsékelhető, így a** **járványügyi helyzetre tekintettel**, a személyes kontaktusok számának minimalizálása érdekében a rendelkező részben foglaltak szerint döntöttem.

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.

Tiszavasvári, 2020. március 18.

 **Szőke Zoltán**

 **polgármester**